Suvalkų Popiežiaus Jono Pauliaus II paminklas

Suvalkų Popiežiaus Jono Pauliaus II paminklas (lenk. Pomnik Jana Pawła II w Suwałkach) - paminklas popiežiui Jonui Pauliui II, Suvalkų mieste, Józef Piłsudski aikštėje prie Suvalkų Šv. Aleksandro katedros. Istorija Paminklas buvo pastatytas paminėti popiežiaus atvykimą į Suvalkus 1999 m. birželio mėnesį. Paminklą 2007 m. spalio 16 d. atidengė ir pašventino vyskupas Jerzy Mazur ir miesto vadovas Józef Gajewski. Paminklo atidengimo metu vyko iškilmingas koncertas. Paminklas nulietas iš bronzos, o jo pagrindas iš granito. Paminklo autorius Kazimierz Gustaw Zemła, kuris yra sukūręs dar porą paminklų popiežiui kituose Lenkijos miestuose. Sprendimas statyti paminklą buvo priimtas 2005 m. balandžio mėnesį. 2005 m. į paminklo planavimo grupę priimtas ir garsus Suvalkijos architektas Andrzej Strumiłło. Paminklas kainavo 300,000 zlotų, iš kurių 67,154,51 zlotą surinko privatūs rėmėjai, likusią dalį padengė miesto valdžia. Viso paminklo statyba ir aplinkos sutvarkymas kainavo apie 1,127,000 zlotus. Prie paminklo vyksta įvairios vietinės ir nacionalinės šventės. Tai vienas iš dviejų atskiriems žmonėms skirtų paminklų mieste, kitas yra skirtas švedų mokslininkui, Suvalkijos vietovardžių ir vandenvardžių tyrinėtojui Knut Olof Falk. Šaltiniai Aprašymas apie Suvalkų paminklus (lenk.) Archyvuota kopija 2011-07-07 iš Wayback Machine projekto.; Straipsnis apie paminklą (lenk.); Aprašymas apie paminklą I (lenk.) Archyvuota kopija 2010-02-12 iš Wayback Machine projekto.; Aprašymas apie paminklą II (lenk.) Archyvuota kopija 2012-10-23 iš Wayback Machine projekto.; Aprašymas apie paminklą III (lenk.) Archyvuota kopija 2012-10-23 iš Wayback Machine projekto.; Video medžiaga apie paminklą (lenk.); Šv. Aleksandro katedros tinklalapis (lenk.) Archyvuota kopija 2011-04-27 iš Wayback Machine projekto.; Lenkijos valstybinių švenčių minėjimas prie paminklo (lenk.).